El Pla de Govern 2007-2010 de la Generalitat de Catalunya estableix unes prioritats en matèria d'ocupació entre les quals està la de fomentar la qualitat de l'ocupació i la millora de l'ocupabilitat de les persones per aconseguir una estructura econòmica del nostre mercat de treball més sòlida i competitiva.
El 18 de desembre de 2007 va ser aprovat per Decisió de la Comissió, el Programa Operatiu d'Intervenció Comunitària del Fons Social Europeu (FSE) en el marc de l'objectiu de competitivitat regional i ocupació de la comunitat autònoma de Catalunya 2007-2013.
En aquest Programa Operatiu es van adaptar les intervencions estratègiques i pressupostàries del FSE al cas particular de Catalunya per poder afrontar de manera eficaç i eficient els reptes que li són propis en matèria d'ocupació.
La situació econòmica actual, caracteritzada per un fort alentiment del creixement econòmic en general i per la recessió de determinats sectors d'activitat, cal actuar amb una major intensitat en determinats sectors i territoris més afectats per l'actual conjuntura econòmica.
Però no només això, també cal intervenir d'una forma diferent, amb accions i plantejaments de caràcter transversal com preveu el Programa Operatiu.
Calen noves fórmules més eficients per unificar esforços en l'assoliment d'uns determinats objectius comuns i així optimitzar millor els recursos assignats a aquest efecte.
Mitjançant el programa de projectes innovadors es pretén donar suport a accions innovadores que responguin als reptes que planteja la situació econòmica actual, en especial la creació i manteniment de llocs de treball i la millora de la competitivitat.
Cal fomentar innovacions laborals i socials: afavorir canvis de processos, d'estructures i valors organitzatius entre les institucions.
Millorar la competitivitat de treballadors/es i empreses, donant un valor diferencial al coneixement i a les idees.
Així mateix, també es vol contribuir a l'equilibri territorial i la cohesió social donant suport a accions complementàries en matèria ocupacional i de desenvolupament local a la Llei 2/2004, de 4 de juny, de millora de barris, àrees urbanes i viles que requereixen una atenció especial, desplegada pel Decret 369/2004, de 7 de setembre, així com al Pla d'Iniciatives de Dinamització Comarcal, aprovat per l'acord de Govern de 22 de gener de 2008 i modificat per l'Acord de Govern de 19 de gener de 2010.
Aquesta Ordre preveu focalitzar recursos en aquells projectes que tinguin un fort impacte territorial i/o sectorial.
Projectes innovadors i transversals on els valors més importants siguin la cooperació, la creativitat, el lideratge i la qualitat, i que comptin amb la participació del màxim d'agents implicats.
En conseqüència, i en virtut de les disposicions establertes, escoltat el Consell de Direcció del Servei d'Ocupació de Catalunya, amb l'informe previ de l'Assessoria Jurídica i de la Intervenció Delegada, i en ús de les facultats que em són conferides,
Bases reguladores de subvencions per a la realització de projectes innovadors per a la millora de la qualitat de l'ocupació i la cohesió social que es desenvolupin el marc del Programa Operatiu del FSE de Catalunya 2007-2013, i per a la realització de projectes ocupacionals i de desenvolupament local complementaris a la Llei de barris i al Pla d'Iniciatives de Dinamització Comarcal en el marc del mateix programa operatiu.
1.1 Aquesta Ordre té per objecte aprovar les bases que han de regir el règim de concessió de subvencions per a la realització de projectes innovadors que desenvolupin accions en el marc del Programa Operatiu del FSE de Catalunya 2007-2013 i convocar aquestes subvencions per a l'any 2010.
1.2 També té per objecte aprovar les bases reguladores que hauran de regir la concessió de subvencions del SOC per a la realització de projectes ocupacionals i de desenvolupament local complementaris a la Llei de barris i al Pla d'iniciatives de dinamització comarcal en el marc del programa operatiu del FSE de Catalunya 2007-2013, les quals es convocaran en resolucions específiques.
Els projectes objecte de subvenció s'executaran a l'àmbit del territori de Catalunya sense perjudici de les accions específiques, que en el marc de la cooperació transnacional i interregional, es prevegin realitzar en d'altres àmbits territorials.
3.1 Els projectes que sol·licitin els ajuts previstos en aquesta Ordre, hauran de tenir com a finalitat fonamental la millora de la qualitat de l'ocupació i la cohesió social a Catalunya, incidint en aspectes tan essencials com són l'estabilitat, el nivell de qualificació, la seguretat, la igualtat d'oportunitats, la integració dels col·lectius amb majors dificultats, l'equilibri territorial, la competitivitat de les empreses i el suport de l'activitat econòmica, especialment l'impuls de sectors emergents i el foment de l'emprenedoria.
3.2 Els projectes hauran d'ésser innovadors, integrals, sostenibles en el temps i susceptibles de ser transferits.
En tot cas hauran de demostrar la seva viabilitat tècnica i econòmica.
3.3 Les convocatòries que desenvolupin aquesta ordre de bases podran establir requisits addicionals.
Els projectes s'hauran d'adequar als següents eixos estratègics:
Canvis estructurals en sectors i empreses.
Millora de l'ocupabilitat, la qualificació professional i la competitivitat.
Impuls i desenvolupament de sectors emergents d'alt valor afegit.
Canvis estructurals vers la igualtat d'oportunitats en l'àmbit laboral.
Foment de l'emprenedoria innovadora i de qualitat.
Equilibri territorial i cohesió social.
Actuacions, accions i prioritats
5.1 Les entitats sol·licitants definiran les actuacions necessàries per a la correcta execució dels seus projectes.
Cadascuna d'aquestes actuacions s'haurà d'emmarcar en una de les prioritats establertes a l'article 5.2 i es concretaran en la realització d'accions.
Aquestes accions es desenvoluparan tenint en compte les tipologies de despeses subvencionables previstes a l'article 8 d'aquesta Ordre.
5.2 Les prioritats en les quals s'hauran d'emmarcar les diferents actuacions que composen un projecte són les següents:
a) Desenvolupament de serveis específics per a l'ocupació, la formació i ajut en relació amb la reestructuració de sectors i empreses, i desenvolupament de sistemes d'anticipació de canvis econòmics i de futures necessitats del mercat de treball (eix 1).
b) Estratègies integrades que afavoreixin la creació i consolidació d'ocupació en sectors emergents (eix 2).
c) Estratègies i accions específiques que donin suport al treball per compte propi i a la creació d'empreses de qualitat, tenint en compte els col·lectius estratègics (eix 4).
d) Noves metodologies i actuacions integrals que promoguin canvis estructurals vers la igualtat d'oportunitats quant a noves formes d'organització del temps de treball i la millora de la participació de les dones en àmbits de presa de decisió i sectors masculinitzats, així com en relació amb nous models de qualitat per a la inserció laboral de persones amb trastorn mental i per al col·lectiu de joves (eix 3).
e) Promoció de les associacions, pactes i iniciatives a través del treball en xarxa dels actors rellevants que fomentin la transferència de coneixement i de bones pràctiques en matèria d'ocupació o que aportin valor afegit a activitats i sectors econòmics concrets.
Promoció de la cooperació nacional, transnacional i interregional (eixos 1, 2, 3, 4 i 5).
f) Promoció de vies d'integració i reintegració en el mercat de treball de persones excloses o amb risc d'exclusió social i mesures adreçades al manteniment del lloc de treball dels col·lectius més vulnerables (eix 5).
6.1 Els projectes que es presentin a l'empara d'aquesta Ordre hauran de respondre a alguna de les següents tipologies de projectes que es fixaran a la corresponent convocatòria:
Projectes experimentals o projectes pilot en algun dels eixos.
Iniciatives estratègiques en algun dels eixos que abordin la creació i desenvolupament de noves tècniques i metodologies.
Projectes consolidats en determinats sectors o territoris amb potencial efecte multiplicador i susceptibles de ser transferits.
Projectes específics orientats a la millora de la cohesió social i l'equilibri territorial.
Aquesta tipologia és específica pels projectes ocupacionals i de desenvolupament local complementaris a la Llei de Barris i al Pla d'iniciatives de dinamització comarcal en el marc del programa operatiu del FSE de Catalunya 2007-2013.
7.1 La quantia subvencionable serà fins al 75% del cost total elegible del projecte, un 50% a càrrec del Fons Social Europeu i la quantia restant a càrrec del Servei d'Ocupació de Catalunya.
7.2 En el cas que ho estableixi la convocatòria es podrà finançar fins el 100% del cost total elegible del projecte.
8.1 En la determinació de les despeses subvencionables seran d'aplicació els articles 56, 57 i 60 del Reglament (CE) núm. 1083/2006 del Consell d'11 de juliol de 2006, l'article 11 del Reglament (CE) núm. 1081/2006 del Parlament Europeu i del Consell de 5 de juliol de 2006 modificat pel Reglament (CE) núm. 396/2009 del Parlament Europeu i del Consell de 6 de maig de 2009, la Llei 38/2003, de 17 de novembre, general de subvencions, i el seu reglament de desenvolupament RD 887/2006, de 21 de juliol, i l'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació de 2007-2013.
8.2 Són despeses subvencionables, als efectes d'aquesta Ordre, les despeses que s'imputin al desenvolupament de les actuacions per respondre de manera inequívoca a la seva naturalesa i que s'estableixin com a tals en aquestes bases reguladores.
8.3 Les despeses subvencionables del projecte poden ser imputades de manera directa o indirecta.
Despeses directes: són aquelles directament associades al desenvolupament de les actuacions aprovades, i que hauran de justificar-se mitjançant cadascuna de les accions vinculades a aquelles.
a) Les retribucions de personal: s'inclouran salaris, assegurances socials, i en general tots els costos imputables al personal adscrit a l'execució de les actuacions aprovades.
En el cas de personal dedicat al projecte a temps parcial, s'aplicarà la prorrata corresponent.
No seran subvencionables les comissions i indemnitzacions extraordinàries acordades amb el personal.
b) Despeses de manutenció, allotjament i mobilitat del personal adscrit al projecte: no podran excedir del 5% del cost total de l'actuació, excepte quan afecti a actuacions inscrites a la prioritat e) de l'article 5 d'aquesta Ordre i en cap cas podran superar els límits establerts a la normativa de beques del SOC.
c) Contractacions de serveis de consultoria/assistència tècnica directament associades al desenvolupament de les actuacions.
d) Assegurances personals de les persones destinatàries de les accions.
e) Despeses de manutenció, allotjament i mobilitat de les persones destinatàries de les accions inscrites a la prioritat e) i en cap cas podran superar els límits establerts a la normativa de beques del SOC.
f) Altres despeses directament associades al desenvolupament de les actuacions i que són indispensables para la seva execució.
D'aquestes despeses el SOC podrà demanar a les entitats beneficiàries si escau, justificació específica de la seva necessitat.
g) En el supòsit que en la justificació econòmica, l'entitat beneficiària opti pel compte justificatiu amb informe d'auditor serà subvencionable la despesa d'elaboració d'aquest informe d'acord amb l'article 4.1 de l'Ordre TRE 395/2008, d'1 d'agost.
Les despeses podran ser assignades a prorrata en cas que siguin imputables a diverses actuacions o accions del projecte, aplicant-hi el percentatge corresponent.
Totes i cadascuna de les despeses imputades han d'estar suportades mitjançant factures pagades o documents comptables de valor probatori equivalent i els comprovants corresponents a les despeses de manutenció, allotjament i mobilitat.
Despeses indirectes/generals: aquelles despeses que no puguin vincular-se directament amb el desenvolupament de les actuacions del projecte subvencionat però que són necessàries per a la realització d'aquest.
Aquestes despeses es justificaran mitjançant un tant alçat del 10% de les despeses directes de l'actuació concreta.
a) Els costos de personal de suport i personal directiu de l'entitat beneficiària, no directament vinculats al desenvolupament de les accions.
b) Les despeses de subministraments i serveis generals: llum, aigua, calefacció, missatgeria, correu, neteja, vigilància i altres.
c) Les despeses de lloguer, arrendament financer (exclosos els seus interessos, impostos o d'altres costos lligats al contracte d'arrendament), o amortització dels equips i locals utilitzats en el desenvolupament de les accions.
En el cas de l'amortització de locals o equips, seran subvencionables sempre que estiguin directament relacionats amb el projecte i no s'hagin utilitzat ajuts públics (subvencions nacionals o comunitàries) per a l'adquisició d'aquests béns.
Les despeses d'amortització es calcularan segons normes de comptabilitat generalment acceptades, i és aplicable el mètode d'amortització segons les taules aprovades pel Reglament de l'impost de societats.
El període d'imputació haurà de coincidir amb el període de subvenció del projecte.
d) Les despeses en béns consumibles utilitzats per a la realització de les accions.
e) Les despeses financeres, d'assessoria jurídica o financera, les despeses notarials i registrals, les despeses pericials per a la realització del projecte i les despeses de garanties bancàries o d'altres institucions financeres seran subvencionables quan estiguin directament relacionades amb aquest i siguin exigibles per la normativa estatal, autonòmica o local.
8.4 Les despeses de preparació, seguiment i control del projecte no podran excedir del 10% del seu cost total elegible.
Seran considerades subvencionables les despeses de preparació que es generin des de la data de presentació de la sol·licitud.
8.5 Les contribucions en espècie podran ser considerades despeses abonades pels beneficiaris i només seran subvencionables quan consisteixin en la realització de treball voluntari i serveis d'investigació o professionals no remunerats.
La seva imputació com a despesa podrà ser directa o indirecta.
Les contribucions en espècie no seran subvencionables per projectes o actuacions que s'emmarquin en l'eix estratègic 5.
Les contribucions en espècie no podran superar el 10% del cost total de l'actuació i hauran de complir els requisits que a continuació s'enumeren:
a) En el cas de treball voluntari no remunerat, la valoració es determinarà segons el temps dedicat i els salaris habituals per hora i dia per al treball realitzat, aplicant-se a aquest efecte el conveni col·lectiu o disposició salarial aplicable a l'entitat beneficiària.
Amb caràcter previ a l'inici del projecte, haurà de constar declaració expressa de l'entitat beneficiària en la qual justifiqui i identifiqui el conveni o disposició a aplicar.
En tot cas, haurà d'existir un document que reculli de forma explícita el compromís entre el treballador no remunerat i l'entitat beneficiària.
b) L'entitat beneficiària haurà d'acreditar degudament els temps d'activitat del treballador voluntari no remunerat dedicat al projecte subvencionat.
c) Els serveis d'investigació o professionals es justificaran mitjançant certificació realitzada pel prestatari en la qual consti la valoració econòmica del servei realitzada sobre la base del preu de mercat per a una activitat igual o similar a la prestada.
A l'efecte d'aquesta norma s'entén que s'ha aplicat el preu de mercat quan s'imputi com a despesa subvencionable la mitjana de tres pressupostos sol·licitats, sempre que existeixi mercat per això, a empreses o professionals que prestin serveis iguals o similars al que es pretén justificar com a contribució en espècie.
8.6 L'entitat beneficiària podrà subcontractar parcialment l'execució del projecte.
S'entén que l'entitat beneficiària subcontracta quan concerta amb tercers l'execució de l'activitat que constitueix l'objecte de la subvenció.
La subcontractació de l'execució del projecte s'haurà de concertar amb tercers aliens al projecte subvencionat i s'haurà d'ajustar a les condicions següents:
a) L'activitat cofinançada que l'entitat beneficiària subcontracti no podrà superar el 50% del cost total del projecte subvencionat.
b) En cap cas es podran subcontractar activitats que, augmentant el cost del projecte cofinançat, no aportin valor afegit al seu contingut.
c) Quan l'entitat beneficiària de l'ajut sigui una administració pública i hagi de subcontractar un tercer per a l'execució del projecte, s'haurà de regir per la normativa vigent sobre la contractació de les administracions públiques.
d) Quan aquesta normativa no els sigui d'aplicació o l'entitat beneficiària no sigui una entitat pública s'hauran de respectar els principis de publicitat i concurrència, d'acord amb les actuacions següents:
Publicar un anunci en qualsevol mitjà de difusió que permeti el coneixement més ampli possible d'empreses interessades en la licitació.
Sol·licitar expressament i per escrit com a mínim tres ofertes de diferents proveïdors abans de contraure el compromís per a la prestació del servei o el lliurament del bé, excepte si per les especials característiques de la despesa no hi ha en el mercat un nombre suficient d'entitats que el subministrin o prestin.
L'elecció entre les ofertes presentades es realitzarà conforme als criteris d'eficiència i economia, i s'haurà de justificar expressament en una memòria firmada pel responsable de la contractació.
El contracte es formalitzarà sempre per escrit.
8.7 Les contractacions de l'entitat beneficiària per realitzar ella mateixa el projecte s'hauran de complir amb el procediment establert a l'article 31 de la Llei 38/2003, general de subvencions:
Quan l'import de les despeses per a l'adquisició de subministraments o prestació de serveis per empreses de consultoria o assistència tècnica superi de manera individualitzada la quantia de 12.000 euros, sempre que l'entitat beneficiària no sigui un organisme públic subjecte a la legislació de contractes de les administracions públiques, s'haurà de realitzar mitjançant el procediment establert als apartats 2, 3 i 4 de l'article 8.6.d).
Les contractacions per a l'adquisició de subministraments o la prestació de serveis s'hauran de realitzar amb tercers aliens al projecte subvencionat.
8.8 En els supòsits de contractació o subcontractació de serveis, els contractistes quedaran obligats només davant de l'entitat beneficiària, que assumirà la total responsabilitat de l'execució de l'activitat cofinançada davant del SOC.
Als efectes del que preveuen els apartats 8.6 i 8.7, les entitats beneficiàries seran responsables que en l'execució dels projectes cofinançats concertats amb tercers es respectin les condicions establertes.
Els contractistes estaran subjectes al deure de col·laboració amb les actuacions de control i seguiment previstes en aquesta Ordre per permetre una adequada verificació del compliment dels requisits establerts.
8.9 Els ingressos constitueixen rendes que redueixen la subvenció del FSE i hauran de ser declarats per les entitats beneficiàries.
S'entendrà per ingressos els generats per un projecte cofinançat pel FSE en concepte de vendes, lloguers, serveis, taxes d'inscripció, matrícules o d'altres equivalents.
8.10 No té consideració d'ingrés l'aportació del sector privat al cofinançament del projecte.
Aquesta aportació, juntament amb l'ajut sol·licitat i l'aportació de les entitats beneficiàries, que hauran de constar en el pressupost i en la justificació econòmica del projecte, constituiran el cost elegible del projecte.
a) Els interessos deutors dels comptes bancaris.
b) Els interessos de recàrrec i sancions administratives i penals.
c) Les despeses de procediments legals i judicials.
e) Les comissions i pèrdues de canvi, i d'altres despeses purament financeres.
f) Els costos d'adquisició, els de segona mà inclosos, els costos de construcció, rehabilitació i millora d'infraestructures, béns immobles, terrenys, mobiliari, béns d'equip i vehicles.
Només es podran subvencionar les amortitzacions d'aquests béns quan compleixin els requisits establerts a l'apartat 2.c) de l'article 8.3.
g) Qualsevol impost o gravamen (impostos directes i indirectes) que afecti als projectes, no serà subvencionable excepte quan sigui definitivament suportat per l'entitat beneficiària.
L'impost sobre el valor afegit recuperable i l'impost sobre la renda de les persones físiques no seran subvencionables.
Terminis d'execució dels projectes
Els projectes subvencionats en el marc d'aquesta Ordre s'hauran d'iniciar dins de l'exercici pressupostari corresponent a la resolució de convocatòria i hauran de finalitzar com a màxim a 31 de desembre de l'exercici següent.
Entitats beneficiàries de les subvencions i requisits de les entitats sol·licitants
10.1 Podran ser beneficiàries dels ajuts previstos a la present Ordre, les persones jurídiques, públiques o privades, que duguin a terme actuacions per a la millora de la qualitat d'ocupació a Catalunya, d'acord amb els eixos previstos a l'article 4 d'aquesta Ordre de bases.
10.2 Les entitats beneficiàries podran subscriure acords, convenis de col·laboració o partenariat amb altres entitats per dur a terme el projecte, en el qual s'haurà de definir clarament quins són els socis i les accions que seran responsabilitat de cadascú.
Les entitats sòcies hauran de complir totes les obligacions i requisits previstos en aquesta Ordre per les entitats beneficiàries dels ajuts.
En tot cas, davant de l'òrgan que concedeix l'ajut, la representativitat del projecte recaurà sobre un de les entitats sòcies que en serà l'entitat promotora.
10.3 Podran ser beneficiàries dels ajuts previstos a l'eix 5 de l'article 4 d'aquesta Ordre, les entitats locals de Catalunya i/o els seus organismes autònoms i les entitats amb competència en matèria de desenvolupament local i de promoció de l'ocupació, dependents o vinculades a aquelles, d'acord amb el que s'estableixi a les convocatòries corresponents.
10.4 En tot cas, les entitats sol·licitants hauran de complir els requisits següents:
a) En el cas que tinguin 50 treballadors/es o més, donar ocupació, almenys, a un 2% de treballadors/es amb disminució sobre el nombre total de treballadors/es de l'entitat, o bé aplicar les mesures alternatives d'acord amb el que disposen l'article 38 de la Llei 13/1982, de 7 d'abril, d'integració social dels minusvàlids (BOE núm. 103, de 30.4.1982), el Reial decret 364/2005, de 8 d'abril (BOE núm. 94, de 20.4.2005), el Decret 246/2000, de 24 de juliol (DOGC núm. 3196, de 2.8.2000).
c) Complir els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística (DOGC núm. 2553, de 7.1.1998).
d) No trobar-se en cap de les circumstàncies que preveu l'article 13 de la Llei 38/2003, de 17 de novembre, general de subvencions (BOE núm. 276, de 18.11.2003).
e) No haver estat sancionades, en resolució ferma, per la comissió d'infracció greu en matèria d'integració laboral de disminuïts o molt greu en matèria de relacions laborals o en matèria de seguretat i salut en el treball, de conformitat amb el Text refós de la Llei sobre infraccions i sancions en l'ordre social, aprovat pel Reial decret legislatiu 5/2000, de 4 d'agost.
f) Complir l'obligació de respectar la igualtat de tracte i d'oportunitats a l'àmbit laboral i, amb aquesta finalitat, les empreses hauran d'adoptar mesures adreçades a evitar qualsevol tipus de discriminació laboral entre dones i homes.
En el cas de les empreses de més de 250 treballadors/es, aquestes hauran d'elaborar i aplicar amb caràcter obligatori un Pla d'Igualtat, d'acord amb el que estableix la Llei orgànica 3/2007, de 22 març, per a la igualtat efectiva entre dones i homes.
g) En el cas d'empreses que tinguin una plantilla igual o superior a vint-i-cinc persones, hauran d'indicar els mitjans que utilitzen per prevenir i detectar casos d'assetjament sexual i d'assetjament per raó de sexe i intervenir-hi en llurs centres de treball, d'acord amb la disposició addicional setena de la Llei 5/2008, de 24 d'abril, del dret de les dones a eradicar la violència masclista que afegeix un nou apartat 7 a l'article 92 del Text refós de la Llei de finances públiques de Catalunya.
h) Complir les obligacions i no incórrer en els supòsits de prohibició establerts als articles 90 bis, 92.2.i) i 92 bis del Text refós de la Llei de finances públiques de Catalunya.
11.1 El termini de presentació de sol·licituds es determinarà a la corresponent convocatòria.
11.2 Les sol·licituds de les subvencions s'han de presentar segons el model normalitzat que inclourà la descripció global i detallada del projecte i el seu pressupost degudament desglossat.
Les entitats hauran de presentar la seva programació pressupostària fent constar les actuacions que preveuen executar i els recursos necessaris per realitzar-les.
Aquest model estarà a disposició dels interessats a la pàgina web del Departament de Treball http://www.gencat.cat/treball/serveis/cataleg/index.html i del Servei d'Ocupació de Catalunya http://www.oficinatreball.net/socweb.
11.3 També es poden presentar en qualsevol de les formes que preveu l'article 38.4 de la Llei 30/1992, de 26 de novembre, del règim jurídic de les administracions públiques i del procediment administratiu comú, modificada per la Llei 4/1999, de 13 de gener.
11.4 L'entitat beneficiària de l'ajut haurà d'aportar la documentació següent:
c) Declaració expressa de la persona responsable on fa constar que l'entitat no ha estat sancionada, en resolució ferma, per la comissió d'infracció greu en matèria d'integració laboral de disminuïts o molt greu en matèria de relacions laborals o en matèria de seguretat i salut en el treball, de conformitat amb el Text refós de la Llei sobre infraccions i sancions en l'ordre social, aprovat pel Reial decret legislatiu 5/2000, de 4 d'agost.
d) Declaració conforme l'entitat sol·licitant compleix els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
e) Declaració expressa conforme no s'incorre en cap dels supòsits previstos a l'article 13.2 de la Llei 38/2003, de 17 de novembre, general de subvencions.
f) Declaració expressa que l'entitat compleix la quota de reserva per a la integració de les persones amb disminució d'acord amb la Llei 19/1982, de 7 d'abril, o aplica les mesures alternatives previstes en el Reial decret 364/2005, de 8 d'abril, i el Decret 246/2000, de 24 de juliol.
g) Declaració que l'entitat compleix amb l'obligació de respectar la igualtat de tracte i d'oportunitats a l'àmbit laboral i l'adopció de mesures adreçades a evitar qualsevol tipus de discriminació entre dones i homes, d'acord amb el que preveu la Llei orgànica 3/2007, de 22 de març, per a la igualtat efectiva de dones i homes i de la disposició addicional setena de la Llei 5/2008, de 24 d'abril, del dret de les dones a eradicar la violència masclista i que afegeix un nou apartat a l'article 92 del Text refós de la Llei de finances públiques de Catalunya.
h) Full de domiciliació bancària degudament emplenat, d'acord amb el model del Departament d'Economia i Finances disponible a l'adreça d'Internet http://www.gencat.cat/economia/serveis/models/index.html.
i) Declaració de l'existència d'altres subvencions o ajudes públiques i/o privades, nacionals o internacionals, per al mateix concepte, amb indicació del programa al qual s'acull, de la quantia sol·licitada, del percentatge que suposen del cost total del projecte, de si es troben en fase de sol·licitud o concessió i amb càrrec a quina entitat pública o privada s'ha sol·licitat.
En cas de no haver-ne sol·licitat d'altres, caldrà adjuntar una declaració responsable en aquest sentit.
j) Declaració responsable de l'entitat o les entitats beneficiàries que abasti: les remuneracions que percep el personal directiu de l'entitat subvencionada, entenent per directiu o directiva la persona que exerceix funcions executives i d'administració; el compromís de donar publicitat a les remuneracions en la memòria dels estats comptables; el compromís de manteniment, en el marc de la relació laboral preexistent i durant el període de vigència de la subvenció, de l'estructura retributiva esmentada, en compliment de l'article 92.2.i) i dels apartats a), b), c) i d) de l'article 90 bis del Text refós de la Llei de finances públiques de Catalunya.
11.5 En el cas de documents que ja es trobin en poder del Servei d'Ocupació de Catalunya, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de l'entitat sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
En el cas de que efectivament s'haguessin produït modificacions en la documentació presentada, hagi prescrit el seu període de vigència o hagin transcorregut més de 5 anys des de la finalització del procediment pel qual es va lliurar, s'haurà de presentar necessàriament la nova documentació.
11.6 Les convocatòries corresponents a cada eix podran exigir altra documentació específica.
11.7 Si la sol·licitud no compleix els requisits que estableix aquesta Ordre es requerirà l'interessat per tal que en un termini de deu dies hàbils esmeni el defecte o adjunti els documents preceptius.
Procediment de concessió i òrgans competents per a la resolució del procediment
12.2 La instrucció del procediment de concessió de les subvencions correspon al/la director/a de Programes.
12.3 Una vegada registrada la sol·licitud, es verificarà la documentació presentada.
Quan l'expedient sigui complet, s'avaluaran les sol·licituds d'acord amb els criteris establerts en aquesta Ordre.
La valoració de les sol·licituds constarà de dues fases.
En aquesta primera fase es realitzarà una valoració en funció dels criteris previstos a l'article 13 d'aquesta Ordre i s'emetrà un informe tècnic amb la puntuació obtinguda.
Aquesta puntuació suposarà el 85% de la puntuació total del projecte.
La puntuació mínima per accedir a la fase de concurs serà de 50 punts.
Aquesta segona fase suposarà com a màxim el 15% de la puntuació total del projecte.
L'entitat haurà de presentar el projecte que vol executar davant del tribunal constituït ad hoc.
Participaran en aquesta fase de concurs els projectes que hagin obtingut millor puntuació i que en suposin, en conjunt i com a màxim, el 120% del pressupost disponible.
12.4 Un cop avaluades les sol·licituds en aquestes dues fases, seran examinades per un òrgan col·legiat, la composició del qual serà la següent:
Un/a director/a territorial del Servei d'Ocupació de Catalunya.
El/la subdirector/a general de Polítiques Actives d'Ocupació.
Un/a lletrat/ada dels Serveis Jurídics del Servei d'Ocupació de Catalunya.
Sense perjudici que la convocatòria especifica estableixi la incorporació de membres addicionals en aquest òrgan col·legiat.
12.5 A la vista de les valoracions finals i de l'acta de l'òrgan col·legiat, l'òrgan instructor elevarà una proposta d'atorgament provisional a l'òrgan competent, degudament motivada, amb el tràmit d'audiència previ.
Es podrà prescindir del tràmit d'audiència quan no figurin en el procediment ni es tinguin en consideració altres fets o al·legacions o proves que les presentades pels interessats.
12.6 En els projectes previstos en l'eix 5 de l'article 4 d'aquesta Ordre, la valoració dels projectes només constarà de la fase de valoració tècnica.
Aquesta puntuació suposarà el 100% de la puntuació total del projecte.
Posteriorment, l'òrgan instructor, a la vista de l'acta de l'òrgan col·legiat constituït a aquest efecte, elevarà una proposta d'atorgament provisional a l'òrgan competent, degudament motivada, amb el tràmit d'audiència previ, si escau.
La composició d'aquest òrgan col·legiat es determinarà en la corresponent convocatòria.
12.7 Posteriorment es formularà la proposta d'atorgament definitiva, que s'elevarà al director del Servei d'Ocupació de Catalunya, el qual emetrà una resolució d'aprovació o denegació del projecte.
12.8 El termini màxim per resoldre i notificar la resolució que es dicti és de sis mesos, comptadors des de l'endemà de la data de finalització del termini de presentació de les sol·licituds que es fixi a cada convocatòria.
Transcorregut aquest termini, si no s'ha dictat i notificat resolució expressa o subscrit i notificat el conveni, la sol·licitud s'entendrà desestimada, d'acord amb el que estableix l'article 3 de la Llei 23/2002, de 18 de novembre, d'adequació de procediments administratius en relació amb el règim del silenci administratiu i el termini de resolució i notificació (DOGC núm. 3778, de 10.12.2002).
12.9 La resolució, degudament motivada, es notificarà a la persona o entitat interessada per correu certificat o per qualsevol mitjà que permeti tenir constància de la seva recepció, d'acord amb el que disposen els articles 58 i 59 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 14 de gener.
12.10 Contra la resolució que dicti el director del Servei d'Ocupació de Catalunya, que no exhaureix la via administrativa, es podrà interposar recurs d'alçada davant la consellera de Treball en el termini d'un mes, a comptar des de l'endemà de la seva notificació.
En cas de resolucions de projectes presentats per entitats locals, que posen fi a la via administrativa, es podrà presentar recurs contenciós administratiu davant el jutjat del contenciós administratiu, en el termini de dos mesos comptadors des del dia següent al de la seva notificació, sens perjudici del que estableix l'article 44 de la Llei 29/1998, de 13 de juliol, reguladora de la Jurisdicció Contenciosa Administrativa.
12.11 En el supòsit que un cop resolta la convocatòria dels ajuts que preveu aquesta Ordre, s'obtinguin fons addicionals per al desenvolupament de les actuacions o que es produeixin renúncies o revocacions de les subvencions atorgades, es podran assignar nous atorgaments a projectes que no van arribar a obtenir subvenció i que, atesa la puntuació de la sol·licitud de subvenció, mantenien una posició immediatament posterior a la de les sol·licituds subvencionades segons l'ordre de preferència establert, sempre que aquests projectes es puguin realitzar en els terminis fixats i d'acord amb l'establert en aquesta Ordre.
13.1 Criteris de valoració de la fase tècnica.
a) Capacitat, complementarietat i experiència de l'entitat promotora i els seus socis.
d) Caràcter innovador, transversalitat, sostenibilitat, aplicabilitat i transferència dels resultats i/o productes del projecte.
e) Adequació de la proposta a les característiques de l'eix de l'actuació concret.
13.2 La valoració de la fase tècnica del projecte amb els criteris de valoració anteriorment descrits el realitzarà el personal tècnic de la unitat competent en l'eix corresponent, d'acord amb l'article 4.
En aquesta valoració es proposarà, si escau, la denegació parcial de determinades actuacions que no es considerin rellevants pel bon funcionament del projecte i/o la reducció parcial de pressupost d'alguna d'aquestes quan no es consideri justificat el pressupost previst en funció de l'impacte esperat.
13.3 En el cas de projectes que afectin a més d'un d'aquests eixos es farà una valoració per part de cadascuna de les unitats implicades, que serà ponderada en funció del pes pressupostari de cadascun dels eixos.
Aquesta valoració ponderada serà d'aplicació únicament en aquells casos on cap dels eixos arribi al 60% del pressupost total del projecte.
13.4 El criteri de valoració d) de l'article 13.1) i l'apartat 13.3 no seran d'aplicació a les convocatòries específiques que s'emmarquin en l'eix 5, corresponent a projectes ocupacionals i de desenvolupament local complementaris a la Llei de barris i al Pla d'iniciatives de dinamització comarcal en el marc del Programa Operatiu del FSE de Catalunya 2007-2013.
13.5 Constitució del Tribunal de la fase de concurs:
Director/a de Programes del Servei d'Ocupació de Catalunya.
Director/a de la Direcció General d'Igualtat d'Oportunitats en el Treball.
Director/a de la Direcció General d'Economia Cooperativa i Creació d'Empreses.
13.6 Criteris de valoració de la fase de concurs:
a) Complementarietat de la proposta presentada en relació amb altres polítiques públiques o actuacions privades.
b) Relació del projecte amb les directrius de la política ocupacional de la Generalitat de Catalunya previstes a l'Estratègia Catalana per l'Ocupació i Acord estratègic 2008-2011 i el Pla de Govern 2007-2010.
c) Adequació i viabilitat del projecte amb l'actual conjuntura socioeconòmica.
d) Caràcter innovador del projecte.
e) Qualitat de les respostes de l'entitat sol·licitant a les preguntes formulades pel tribunal en relació al projecte proposat.
14.1 Quan les subvencions concedides, individualment considerades, siguin d'import igual o superior a 3.000 euros, l'òrgan concedent donarà publicitat dels atorgaments d'aquestes subvencions mitjançant la seva publicació al Diari Oficial de la Generalitat de Catalunya i en el tauler d'anuncis que correspongui, indicant la convocatòria, el programa i el crèdit pressupostari al qual s'ha imputat, el beneficiari, la quantitat concedida i la/les finalitat/s de la subvenció.
14.2 En el supòsit que la quantia de les subvencions concedides sigui inferior a 3.000 euros, la publicitat es farà mitjançant l'exposició de les subvencions atorgades al tauler d'anuncis corresponent.
14.3 Es donarà publicitat a les subvencions atorgades d'acord amb el Pla de Comunicació i Informació previst a l'article 2 del Reglament (CE) 1828/2006, de la Comissió, pel qual es fixen normes de desenvolupament del Reglament (CE) 1083/2006, del Consell.
14.4 En el supòsit de cofinançament amb fons comunitaris, a més, i d'acord amb l'article 6 del Reglament (CE) 1828/2006, s'informarà al beneficiari que l'acceptació del finançament implica l'acceptació de la seva inclusió en la llista de beneficiaris publicada de conformitat amb l'article 7.2.d) del mateix Reglament.
15.1 Les entitats beneficiàries de la subvenció han de donar l'adequada publicitat al caràcter públic del finançament provinent del FSE i del Servei d'Ocupació de Catalunya, del programa, activitat, inversió o actuació objecte de subvenció segons el que s'estableix a l'article 21.1n) sobre les obligacions de les entitats beneficiàries i d'acord amb el que preveu l'article 31 del Reglament de la Llei general de subvencions aprovat pel Reial decret 887/2006, de 21 de juliol, i els articles 8 i 9 del Reglament (CE) 1828/2006, de la Comissió de 8 de desembre de 2006.
15.2 En totes les accions directament relacionades amb el projecte subvencionat que tinguin un suport documental i/o audiovisual haurà de constar que és un projecte subvencionat pel Servei d'Ocupació de Catalunya, i que està cofinançat pel Fons Social Europeu, amb la inclusió dels logotips corresponents, sense perjudici del que s'estableixi a les convocatòries corresponents.
16.1 Les subvencions que atorga el Servei d'Ocupació de Catalunya seran incompatibles amb qualsevol altre ajut que l'entitat hagi obtingut per a la realització del mateix projecte.
Només serà compatible quan en el projecte hi consti explícitament la part finançada amb càrrec a altres fons.
En tot cas les aportacions de l'entitat beneficiària no poden provenir de Fons comunitaris.
16.2 L'import dels ajuts concedits, en cap cas pot ser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat a desenvolupar per la persona beneficiària.
17.1 L'ordenament del pagament de les subvencions s'establirà en els terminis i condicions següents:
a) L'entitat beneficiària rebrà el 55% de la subvenció atorgada pel projecte en concepte de bestreta quan s'hagi comunicat l'inici del mateix.
b) El Servei d'Ocupació de Catalunya procedirà a l'ordenació del pagament d'una segona bestreta del 25% en el termini que es disposi a la corresponent convocatòria.
c) Es procedirà a l'ordenació del pagament del 20% restant, un cop el Servei d'Ocupació de Catalunya verifiqui que per part de l'entitat beneficiària, s'han realitzat correctament totes les actuacions subvencionades i s'han justificat les despeses corresponents al projecte, d'acord amb els terminis que s'estableixin a la convocatòria corresponent, excepte en el cas de renúncies o revocacions.
17.2 En els projectes que s'emmarquin en l'eix 5 de l'article 4 d'aquesta Ordre i sempre que ho determini la convocatòria corresponent, es podran autoritzar bestretes de fins el 100% de l'import de la subvenció.
Les entitats beneficiàries podran renunciar de forma expressa, totalment o parcialment, a la subvenció atorgada.
En cas que la quantitat corresponent al total de despeses justificades no justifiqui la quantitat atorgada, l'entitat beneficiària podrà renunciar de forma expressa al seu dret de percebre la part de la subvenció, corresponent a la diferència, sempre que s'hagi complert l'objectiu pel qual es va atorgar l'ajut, i reintegrar, si escau, la part de la subvenció percebuda indegudament.
Les causes de nul·litat i anul·labilitat són les que estableix l'article 36 de la Llei 38/2003, de 17 de novembre, general de subvencions, i es procedirà d'acord amb el que estableix aquest article.
Revisió de les subvencions atorgades
El Servei d'Ocupació de Catalunya pot revisar les subvencions ja concedides i la resolució de concessió en el cas d'alteració de les condicions o de l'obtenció concurrent d'altres ajuts.
21.1 Les entitats beneficiàries de les subvencions del Servei d'Ocupació de Catalunya de la Generalitat de Catalunya cofinançades pel Fons Social Europeu, regulades en aquesta Ordre hauran de complir les obligacions següents:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció i acreditar-ho davant el Servei d'Ocupació de Catalunya.
b) Comunicar al Servei d'Ocupació Catalunya les dates d'inici i finalització de les accions, als efectes, si escau, de la derivació de candidats, processos de selecció i seguiment de les mateixes.
c) Lliurar al Servei d'Ocupació Catalunya còpia de qualsevol material metodològic i de difusió de les accions.
d) Justificar davant l'òrgan concedent el compliment dels requisits i les condicions que determinin la concessió o el gaudiment de la subvenció, mitjançant els justificants de les despeses o l'activitat que ha de cobrir l'import finançat, sense perjudici d'altres mitjans de comprovació.
e) Sotmetre's a les actuacions de comprovació que corresponguin al Servei d'Ocupació de Catalunya, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, aportant tota la informació que els sigui requerida en l'exercici de les actuacions anteriors.
f) Comunicar al Servei d'Ocupació de Catalunya l'obtenció d'altres subvencions, ajuts, ingressos o recursos per a la mateixa finalitat, procedents de qualsevol de les administracions o entitats públiques o privades, nacionals o internacionals, tan aviat es conegui.
g) Proposar al Servei d'Ocupació de Catalunya qualsevol canvi que, dins de la mateixa finalitat, es pugui produir en la destinació de la subvenció que, si escau, ha de ser autoritzat expressament per l'òrgan concedent.
h) Informar de totes les incidències relatives a les actuacions subvencionades.
i) Trobar-se al corrent en el compliment de les obligacions tributàries i de la Seguretat Social, amb anterioritat al moment en què es dicti la proposta de resolució de concessió.
j) Complir amb les obligacions tributàries davant la Generalitat, la qual cosa es comprovarà amb caràcter previ al pagament de les subvencions.
En cas d'incompliment, s'iniciarà el procediment de compensació dels crèdits a percebre per l'entitat beneficiària fins a satisfer els deutes pendents, tant si són de naturalesa tributària com si no ho són.
k) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable a l'entitat beneficiària en cada cas.
Així com aquells estats comptables i registres específics, amb la finalitat de garantir l'exercici adequat de les facultats de comprovació i control i recollir en la seva comptabilitat les despeses imputades a cadascuna de les accions de forma separada o per qualsevol altre mitjà que permeti la seva identificació i disposar d'una pista d'auditoria adequada d'acord amb el que estableixen els articles 60.f) del Reglament (CE) 1083/2006, del Consell d'11 de juliol de 2006, i 15 del Reglament (CE) 1828/2006, de la Comissió de 8 de desembre de 2006, en relació amb la disponibilitat dels documents justificatius.
l) Conservar els documents justificatius originals de l'aplicació dels fons rebuts, inclosos els documents electrònics, mentre puguin ser objecte de les actuacions de comprovació i de control, d'acord amb l'obligació que estableix l'article 90 del Reglament (CE) 1083/2006, del Consell d'11 de juliol de 2006, de conservar els documents justificatius relacionats amb les despeses i amb les auditories corresponents a l'actuació cofinançada per tal de presentar-les a la Comissió Europea i al Tribunal de Comptes durant un període de 3 anys a partir del tancament del programa operatiu en què està cofinançat o a partir de l'any en què s'hagi produït el tancament parcial.
m) Reintegrar els fons percebuts en cas de revocació o renúncia.
n) Fer constar el suport del Servei d'Ocupació de Catalunya i el cofinançament del FSE, sense perjudici del que s'estableixi a les convocatòries corresponents, en tota aquella inversió o material documental producte de l'actuació subvencionada, amb la inclusió dels logotips corresponents, d'acord amb el que estableix l'article 15 d'aquesta Ordre.
o) No subrogar la gestió de qualsevol aspecte de l'activitat subvencionada.
p) Complir les obligacions i no incórrer en els supòsits de prohibició establerts als articles 90 bis i 92 bis del Text refós de la Llei de finances públiques de Catalunya i a l'article 13 de la Llei 38/2003, general de subvencions.
q) Complir, pel que fa al tractament automatitzat de les dades personals de les persones destinatàries de les accions subvencionades, amb el que estableix la Llei orgànica 15/1999, de 13 de desembre, de protecció de dades de caràcter personal, desenvolupada pel Reial decret 1720/2007, de 21 de desembre.
r) Complir qualsevol altra obligació legal o reglamentària que pugui afectar-los.
21.2 Les entitats beneficiàries, contractistes i altres tercers relacionats amb l'objecte dels projectes subvencionats estaran obligats a prestar col·laboració i facilitar tota la documentació que els sigui requerida durant l'exercici de les funcions de control i verificació de l'Autoritat d'Auditoria del Programa Operatiu, de l'Autoritat de Gestió i de Certificació -la Unitat Administradora del FSE- de la Comissió Europea i d'altres òrgans que, d'acord amb la normativa comunitària, tinguin atribuïdes funcions de control financer dels ajuts finançats pel FSE.
A aquest efecte, les entitats beneficiàries hauran de facilitar:
a) El lliure accés a la documentació objecte de comprovació, inclosos els programes i arxius en suport informàtic.
b) El lliure accés als locals de negoci i altres establiments o llocs on es desenvolupi l'activitat subvencionada o es permeti verificar la realitat i regularitat de les operacions cofinançades.
c) L'obtenció de còpia o la retenció de les factures, documents equivalents o substitutius i de qualsevol altre document relatiu a les operacions on es dedueixin indicis de la incorrecta obtenció, ús o destí dels fons del FSE.
d) El lliure accés a informació de comptes bancaris a les entitats financeres on es pugui haver efectuat el cobrament de les subvencions del FSE amb càrrec als quals es puguin haver realitzat les disposicions dels fons.
La negativa al compliment de l'obligació establerta a l'epígraf anterior es considerarà resistència, excusa, obstrucció o negativa que podrà donar lloc al reintegrament de les subvencions atorgades i sense perjudici de les sancions que en el seu cas poguessin correspondre segons la normativa estatal, autonòmica o de la Unió Europea.
Les dades, informes o antecedents obtinguts en l'exercici d'aquest només es podran utilitzar per a les finalitats que li són assignades, servir de fonament per a l'exigència de reintegrament i, en el seu cas, per a posar en coneixement dels òrgans competents els fets que puguin ser constitutius d'infracció administrativa, responsabilitat comptable o penal.
Seguiment i avaluació dels projectes subvencionats
22.1 Els projectes han de ser susceptibles de ser auditats segons el que disposa l'article 62.b) del Reglament (CE) 1083/2006.
22.2 El Servei d'Ocupació de Catalunya establirà els mecanismes de seguiment i avaluació dels projectes.
Els projectes emmarcats en els eixos 3 i 4 de la present Ordre se sotmetran als mecanismes de seguiment i avaluació establerts per la Direcció General per la Igualtat d'Oportunitats en el Treball i la Direcció General d'Economia Cooperativa i Creació d'Empreses, respectivament.
Es constituirà un comitè de seguiment format per membres del Servei d'Ocupació de Catalunya, la Direcció General d'Igualtat d'Oportunitats i la Direcció General d'Economia Cooperativa i Creació d'Empreses, que analitzarà l'evolució general dels projectes i les dificultats que es presentin en els projectes emmarcats als diferents eixos.
22.3 El Departament de Treball i el Servei d'Ocupació de Catalunya es reserven la potestat de fer ús de les metodologies, estudis i productes resultants dels projectes per garantir la transferibilitat i el seu major aprofitament pel conjunt d'agents que intervenen en les polítiques de mercat de treball.
22.4 Les entitats promotores i les sòcies dels projectes hauran de facilitar al Departament de Treball i/o al Servei d'Ocupació de Catalunya, i si s'escau a la resta de Direccions Generals del Departament de Treball que facin el seguiment dels projectes, les dades i indicadors de l'execució del projecte referides a les accions executades i acabades en cada exercici pressupostari, en el termini d'un mes des de la finalització de cada exercici.
Així mateix, hauran de facilitar els indicadors de resultats al cap de 6 i 12 mesos de la finalització del projecte.
23.1 La justificació del compliment de les condicions imposades i de la consecució de l'objecte de la subvenció es farà d'acord amb el que preveuen l'Ordre d'1 d'octubre de 1997, sobre tramitació, justificació i control d'ajuts i subvencions (DOGC núm. 2500, de 21.10.1997), i l'Ordre TRE/395/2008, d'1 d'agost, per la qual s'estableix el règim de justificació econòmica de les subvencions previstes en els programes de polítiques actives d'ocupació que gestiona el Servei d'Ocupació de Catalunya (DOGC núm. 5197, de 19.8.2008) modificada per l'Ordre TRE/260/2009, de 15 de maig (DOGC núm. 5386, de 25.5.2009), així com els articles 30 i 31 de la Llei 38/2003, de 17 de novembre, general de subvencions.
23.2 Les entitats beneficiàries de les subvencions estan obligades a justificar la realització de les accions i la correcta aplicació dels fons públics rebuts en el termini màxim de dos mesos a partir de la data de la finalització del termini d'execució que s'estableixi a la convocatòria, sens perjudici d'altres possibles justificacions que es puguin preveure a les corresponents convocatòries.
23.3 La justificació econòmica es presentarà amb caràcter general mitjançant el compte justificatiu amb informe d'auditor.
No obstant, en el supòsit d'entitats beneficiàries amb una subvenció inferior a 60.000 €, podran optar per la modalitat del compte justificatiu simplificat.
En qualsevol cas, les diverses modalitats de justificació s'adaptaran a allò previst a l'Ordre TRE/395/2008, modificada per l'Ordre TRE/260/2009, d'acord amb els models normalitzats.
23.4 En el cas de projectes d'ocupació i desenvolupament local complementaris a la Llei de barris i al Pla d'Iniciatives de Dinamització Comarcal, emmarcats en l'eix 5 de l'article 4 de l'Ordre de bases, les entitats beneficiàries de les subvencions estan obligats a justificar la realització i la correcta aplicació dels fons rebuts en el termini de dos mesos de la finalització del Pla d'execució anual.
23.5 Justificació de les subvencions a entitats del sector públic.
Les entitats incloses en l'àmbit de l'aplicació de la Llei 6/1984, de 5 de març, de la Sindicatura de Comptes, es poden acollir a les modalitats de justificació econòmica següents:
a) Compte justificatiu amb informe d'auditor.
b) Compte justificatiu simplificat sense la limitació dels 60.000 euros, només quan l'entitat perceptora estigui sotmesa a control financer permanent o a fiscalització prèvia.
En aquest supòsit se substitueix la declaració que preveu l'apartat c) de l'article 11 de l'Ordre TRE/395/2008 per un certificat emès pel/per la secretari/ària o interventor/a de l'entitat on s'acrediti que els pagaments corresponen a accions correctament realitzades i a despeses elegibles i justificades mitjançant factures pagades o altres documents comptables de valor probatori equivalent.
23.6 Amb caràcter general, en projectes que prevegin partenariat o cooperació, la justificació econòmica del projecte es farà mitjançant la modalitat de compte justificatiu amb informe d'auditoria i en la documentació a presentar s'haurà d'especificar les despeses subvencionables imputables a cadascun dels socis.
23.7 En projectes on l'entitat promotora sigui una entitat pública i prevegin parternariat o cooperació pública o público/privada, en la justificació econòmica del projecte podran optar entre les modalitats establertes a l'article 23.5 d'aquesta Ordre.
En el cas d'optar per la modalitat de compte justificatiu simplificat sense la limitació dels 60.000 euros, el certificat emès pel/per la secretari/ària o interventor/a de l'entitat promotora haurà d'acreditar que els pagaments corresponen a accions correctament realitzades, a despeses elegibles i justificades imputables a cadascun dels socis del projecte.
Responsabilitat i règim sancionador
25.1 D'acord amb els articles 99 i 100 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 37 de la Llei 38/2003, de 17 de novembre, general de subvencions, són causes de revocació:
a) L'obtenció de la subvenció sense reunir les condicions requerides.
b) L'incompliment total o parcial de l'objectiu, de l'activitat, del projecte o la no adopció del comportament que fonamenta la concessió de la subvenció.
c) L'incompliment de l'obligació de justificació o la justificació insuficient, en els termes que estableix l'article 30 de la Llei 38/2003, de 17 de novembre, general de subvencions.
d) L'incompliment de l'obligació d'adoptar les mesures de difusió contingudes a l'apartat 4 de l'article 18 de la Llei 38/2003, de 17 de novembre, general de subvencions, i els articles 8 i 9 del Reglament (CE) 1828/2006, de la Comissió de 8 de desembre de 2006.
e) L'incompliment de les obligacions que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
f) Resistència, excusa, obstrucció o negativa a les actuacions de comprovació i control financer que preveuen els articles 14 i 15 de la Llei 38/2003, de 17 de novembre, general de subvencions, així com l'incompliment de les obligacions comptables, registrals o de conservació de documents quan en derivi la impossibilitat de verificar la destinació donada als fons percebuts, el compliment de l'objectiu, la realitat i regularitat de les activitats subvencionades, o la concurrència de subvencions, ajuts, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.
g) L'incompliment de les obligacions imposades per l'Administració a les entitats beneficiàries, així com dels compromisos assumits per aquestes amb motiu de la concessió de la subvenció, sempre que afectin la manera com s'han d'aconseguir els objectius, fer l'activitat, executar el projecte o adoptar el comportament que fonamenta la concessió de la subvenció o s'hi refereixin.
h) L'adopció, en virtut del que estableixen els articles 87 a 89 del Tractat de la Unió Europea, d'una decisió de la qual derivi una necessitat de reintegrament.
i) Per l'excés obtingut sobre el cost de l'activitat desenvolupada quan l'import de les subvencions sigui d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat que ha de dur a terme l'entitat beneficiària.
j) L'obtenció de la subvenció falsejant les condicions requerides o ocultant les que ho haurien impedit.
k) L'incompliment de les obligacions imposades per l'Administració a l'entitat beneficiària, així com dels compromisos assumits per aquestes amb motiu de la concessió de la subvenció, diferents dels anteriors, quan d'això se'n derivi la impossibilitat de verificar la destinació donada als fons percebuts, el compliment de l'objectiu, la realitat i regularitat de les activitats subvencionades, o la concurrència de subvencions, ajuts, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.
l) L'incompliment de les obligacions de publicitat recollides a l'article 15, així com dels requisits de seguiment i avaluació recollits a l'article 22.
m) L'incompliment de les obligacions o incórrer en els supòsits de prohibició establerts als articles 90 bis, 92.2.i) i 92 bis del Text refós de la Llei de finances públiques de Catalunya.
25.2 Si, com a conseqüència de qualsevol de les actuacions de comprovació i control, tant del Servei d'Ocupació de Catalunya com de la Intervenció General, es constata que s'ha produït alguna de les causes de revocació esmentades anteriorment, s'iniciarà la tramitació del corresponent procediment de revocació, d'acord amb el que estableixen els articles 98 i 100 del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre, modificat per la Llei 12/2004, de 27 de desembre, de mesures financeres.
En el cas que l'entitat beneficiària de l'ajut estigui obligat a reintegrar les quantitats percebudes indegudament, aquesta haurà de reintegrar-les amb els interessos que corresponguin, des del moment del pagament de la subvenció i fins la data en què s'acordi la procedència del reintegrament.
25.3 La resolució d'inici d'expedient esmentada es notificarà a l'interessat per tal que, en el termini de deu dies, formuli les al·legacions que consideri necessàries o proposi els mitjans de prova que consideri oportuns.
25.4 Abans que es redacti la proposta de resolució, s'atorgarà a l'interessat el tràmit d'audiència corresponent per tal que, en el termini de deu dies, al·legui i presenti els documents i les justificacions que consideri oportunes.
Es pot prescindir d'aquest tràmit d'audiència quan no figurin en el procediment ni es tinguin en compte en la resolució altres fets, al·legacions i proves que els adduïts per la persona interessada.
25.5 Transcorregut el termini esmentat, l'òrgan que va concedir la subvenció, prèvia proposta de l'òrgan instructor de la subvenció, emetrà la resolució corresponent i reclamarà el reintegrament total o parcial de les quantitats percebudes indegudament, amb els interessos que corresponguin, d'acord amb la normativa d'aplicació.
25.6 D'acord amb l'article 104 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, la resolució de revocació d'ajuts posa fi a la via administrativa.
De conformitat amb el previst a l'article 116 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, aquesta resolució podrà ser impugnada davant l'ordre jurisdiccional contenciós administratiu en el termini de dos mesos a comptar des de l'endemà de la seva notificació.
Sens perjudici que, contra aquesta es pugui interposar recurs potestatiu de reposició davant el/la director del Servei d'Ocupació de Catalunya, en el termini d'un mes, a comptar de l'endemà de la notificació de la resolució i sens perjudici del que disposa per a les entitats públiques l'article 44 de la Llei 29/1998, de 13 de juliol, reguladora de la jurisdicció contenciosa administrativa.
Convocatòria de subvencions 2010 per a la realització de projectes innovadors que es desenvolupin en el marc del Programa Operatiu del FSE de Catalunya.
S'obre la convocatòria de subvencions de l'any 2010 per a la realització de projectes innovadors que es desenvolupin en el marc del Programa Operatiu del FSE de Catalunya que incideixin en els eixos d'actuació 1, 2, 3 i 4, previstos a l'article 4 d'aquesta Ordre.
Aplicació pressupostària i finançament
27.1 La dotació total de la present convocatòria de subvencions cofinançades pel Fons Social Europeu és de 11.500.000 euros, la qual estarà condicionada a l'efectiva autorització per part del Govern de la Generalitat.
Aquesta convocatòria es finançarà a càrrec de les següents partides pressupostàries: 6204D/460001303/3321, 6204D/470000503/3321, 6204D/481000104/3321 i 6204D/482001702/3321 del Servei d'Ocupació de Catalunya de l'exercici de1 2010 fins a un import 6.325.000 €.
El pressupost corresponent a l'exercici 2011 serà de 2.875.000 i a l'exercici 2012 serà de 2.300.000 €.
Un cop coneguda la naturalesa jurídica de les entitat beneficiàries de les subvencions, es tramitaran les modificacions pressupostàries oportunes per tal d'imputar la despesa al concepte corresponent en funció de la classificació econòmica.
27.2 Terminis per al pagament de la subvenció.
Els compromisos que es desprenguin d'aquesta convocatòria, d'acord amb el procediment de pagament establert a l'article 17 d'aquesta Ordre, es quantificaran de la manera següent:
El 55% de la subvenció atorgada, durant el darrer semestre de l'any 2010, sempre i quan l'entitat hagi comunicat l'inici del projecte.
El 25% a partir del segon trimestre de 2011, sempre que l'entitat hagi presentat la justificació econòmica parcial de les actuacions executades i finalitzades fins a 31 de desembre del 2010.
La quantia restant a partir del segon trimestre de l'any 2012, sempre que s'hagi justificat la correcta realització del projecte i les despeses que justifiquen la subvenció atorgada.
27.3 La quantia subvencionable serà fins al 75% del cost total elegible del projecte, un 50% a càrrec del Fons Social Europeu i la quantia restant a càrrec del Servei d'Ocupació de Catalunya.
Els projectes presentats podran sol·licitar una subvenció màxima de 800.000 euros, amb independència del seu cost total.
27.4 Les subvencions atorgades a empreses restaran sotmeses al Reglament CE núm. 1998/2006 de la Comissió, de 15 de desembre de 2006, relatiu a la aplicació dels articles 87 i 88 del Tractat a les ajudes de minimis, segons el qual l'entitat beneficiària no podrà rebre més de 200.000 euros en concepte de minimis durant un període de tres anys, sense perjudici del que estableix la comunicació de la Comissió Europea (2009/C 16/01) de mesures d'ajut estatal per a facilitar l'accés al finançament en l'actual context de crisi econòmica i financera.
28.1 El termini de presentació de sol·licituds s'iniciarà l'endemà de la publicació d'aquesta Ordre en el DOGC i serà de 30 dies naturals.
28.2 La sol·licitud de la subvenció s'haurà de presentar d'acord amb el que preveu l'article 11.2 de l'Ordre de bases i s'haurà d'enviar telemàticament a la bústia de correu electrònic, [EMAIL] Aquesta sol·licitud juntament amb el formulari es presentaran al registre del Servei d'Ocupació de Catalunya, adreçat a l'Àrea de Nous Jaciments d'Ocupació, carrer Llull, núm. 297-307, 08019 Barcelona, o de qualsevol de les maneres que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Caldrà presentar tantes còpies de la sol·licitud i del formulari com eixos estratègics tingui el projecte.
28.3 D'acord amb l'article 10.2 de l'Ordre de bases, en cas de projectes que presentin partenariat, la sol·licitud de l'ajut per a la realització del projecte haurà d'anar signada per tots els socis.
28.4 Si la sol·licitud no compleix els requisits que estableix aquesta Ordre es requerirà l'interessat per tal que en un termini de deu dies hàbils esmeni el defecte o adjunti els documents preceptius.
28.5 Les entitats beneficiàries dels ajuts hauran d'aportar adjunt a la sol·licitud, la documentació següent:
c) Escriptura de constitució pública i estatuts de l'entitat, i les seves modificacions en el cas d'entitats sense afany de lucre i entitats privades.
d) Les entitats incloses en l'àmbit de l'aplicació de la Llei 6/1984, de 5 de març, de la Sindicatura de Comptes hauran de presentar l'acord de govern que aprova la sol·licitud de subvencions per aquesta convocatòria i de la reserva de la partida pressupostària necessària per dur a terme el projecte.
e) En el cas de projectes que contemplin partenariat hauran de presentar un conveni regulador de l'acord entre les diferents parts.
Les entitats sòcies hauran de lliurar la documentació prevista als apartats a), b) i c) ó d) d'aquest article i poders de representació a favor del promotor del projecte.
Les declaracions dels apartats c), d), e), f), g), i) i j) de l'article 11.3 de l'Ordre de bases s'inclouen dins de l'imprès de sol·licitud i les hauran d'aportar tant l'entitat promotora com les entitats sòcies del projecte.
La documentació de l'apartat h) de l'article 11.3, dades bancàries de l'entitat promotora del projecte, només s'haurà d'aportar en el cas de canvi de dades o si és el primer cop que se sol·licita un ajut al Servei d'Ocupació de Catalunya.
28.6 Els certificats d'estar al corrent de les obligacions tributàries i amb la Seguretat Social els obtindrà directament l'òrgan gestor via telemàtica, a través del Departament d'Economia i Finances i de l'aplicatiu PICA, previ consentiment de l'interessat.
A aquest efecte, la signatura de la sol·licitud implica l'autorització a l'Administració de la Generalitat de Catalunya per tal que pugui realitzar aquesta actuació.
28.7 En el cas de documents que ja es trobin en poder del Servei d'Ocupació de Catalunya i d'acord amb el que preveu amb l'article 11 de l'Ordre de bases, la seva aportació es podrà substituir per una declaració de l'entitat sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
28.8 Si les entitats beneficiàries de l'ajut no aporten la documentació requerida en el termini de 10 dies, previst a l'apartat 4 d'aquest article, s'entendrà que renuncien al seu dret amb els efectes que preveuen els articles 90 i 91 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Els projectes que es presentin a aquesta convocatòria hauran d'afectar a un àmbit territorial supramunicipal i hauran de comptar amb una multiplicitat d'agents.
Valoració, ponderació i percentatge subvencionable
30.1 Criteris de valoració de la fase tècnica:
a) Capacitat, complementarietat i experiència de l'entitat promotora i els seus socis per portar a terme el projecte.
Cooperació i concertació: 25 punts.
b) Justificació del projecte: coherència dels objectius amb la necessitat de dur a terme el projecte.
Adequació a les característiques de les persones o entitats destinatàries i a l'àmbit territorial i/o sectorial: 20 punts.
Definició de les diferents actuacions i del pla de treball.
Integralitat i coherència: 25 punts.
d) Caràcter innovador, transversalitat, sostenibilitat, aplicabilitat i transferència dels resultats i/o productes del projecte: 20 punts.
e) Adequació de la proposta a les característiques de l'eix concret en que s'emmarqui i en la mesura en que aquesta dona resposta a les necessitats detectades.
Previsió d'impacte territorial i/o sectorial i del número de persones o entitats destinatàries finals: 10 punts.
30.2 Criteris de valoració de la fase de concurs:
a) La complementarietat de la proposta presentada en relació amb altres polítiques públiques o actuacions privades que incideixen sobre la problemàtica descrita, amb una puntuació màxima de 20 punts.
b) Relació del projecte amb les directrius de la política ocupacional de la Generalitat de Catalunya previstes a l'Estratègia Catalana per l'Ocupació i Acord estratègic 2008-2011 i el Pla de Govern 2007-2010, amb una puntuació màxima de 15 punts.
c) Adequació i viabilitat del projecte a l'actual conjuntura socioeconòmica, amb una puntuació màxima de 25 punts.
d) Caràcter innovador del projecte, amb una puntuació màxima de 25 punts.
e) La qualitat de les respostes de l'entitat sol·licitant a les preguntes formulades pel tribunal en relació al projecte proposat, amb una puntuació màxima de 15 punts.
30.3 D'acord amb els articles 7 i 12 d'aquesta Ordre, l'òrgan col·legiat en funció de les valoracions finals podrà minorar el percentatge subvencionable aplicable a cada projecte, fins l'exhauriment del pressupost, d'acord amb els següents trams:
Entre 100 i 85 punts: 75% del cost del projecte.
Entre 84 i 75 punts: 70% del cost del projecte.
Entre 74 i 65 punts: 65% del cost del projecte.
Entre 64 i 50 punts: 60% del cost del projecte.
Composició de l'òrgan col·legiat
D'acord amb el que disposa l'article 12.4 de l'Ordre de base, formaran també part de l'òrgan col·legiat:
El/La director/a general d'Igualtat d'Oportunitats en el Treball.
El/La director/a general d'Economia Cooperativa i Creació d'Empreses.
El/La subdirector/a general de Programes d'Igualtat entre Dones i Homes en el Treball.
El/La subdirector/a general d'Economia Cooperativa i Creació d'Empreses.
Terminis d'execució dels projectes d'aquesta convocatòria
El termini d'execució dels projectes serà des de l'endemà de la publicació d'aquesta Ordre al DOGC fins el 31 de desembre de 2011.
Els projectes s'hauran d'iniciar, com a màxim, en el termini d'un mes a comptar des de l'endemà de la notificació de la resolució i, en qualsevol cas abans del 31 de desembre de 2010.
Les entitats beneficiàries de la subvenció hauran de complir amb el que disposa l'article 15.1 d'aquesta Ordre.
En totes les accions directament relacionades amb el projecte subvencionat que tinguin un suport documental i/o audiovisual les entitats beneficiàries hauran de fer constar que és un projecte subvencionat pel Departament de Treball i el Servei d'Ocupació de Catalunya pel programa de Projectes Innovadors i que està cofinançat pel Fons Social Europeu, amb la inclusió dels logotips corresponent, d'acord amb el que s'estableix a l'article 15 d'aquesta Ordre.
Les entitats beneficiàries d'aquestes subvencions estan obligades a justificar la realització de les accions finalitzades i la correcta aplicació dels fons públics rebuts corresponents a aquestes, en el termini màxim de 2 mesos a partir de la data de finalització de cadascun dels següents períodes d'execució:
Des de l'inici del projecte fins a 31 de desembre de 2010.
Des de l'1 de gener de 2011 fins a 31 de desembre de 2011 (12 mesos d'execució).
El règim jurídic d'aplicació a les subvencions que es regulen per aquesta Ordre és:
Decisió de la Comissió del 18 de desembre de 2007 per la qual s'adopta el programa operatiu d'intervenció comunitària del Fons Social Europeu en el marc de l'objectiu de competitivitat regional i ocupació a la comunitat autònoma de Catalunya.
Reglament (CE) núm. 1081/2006 del Parlament Europeu i del Consell de 5 de juliol de 2006, relatiu al Fons Social Europeu i pel qual es deroga el Reglament (CE) núm. 1784/1999.
Reglament (CE) núm. 396/2009 del Parlament Europeu i del Consell de 6 de maig de 2009 pel qual es modifica, en part, el Reglament (CE) núm. 1081/2006 del Parlament Europeu i del Consell de 5 de juliol de 2006.
Reglament (CE) núm. 1083/2006 del Consell d'11 de juliol de 2006, pel qual s'estableixen les disposicions generals relatives al Fons Europeu de Desenvolupament Regional, al Fons Social Europeu i al Fons de Cohesió i es deroga el Reglament (CE) núm. 1260/1999.
Reglament (CE) núm. 1828/2006 de la Comissió, de 8 de desembre de 2006 pel qual es fixen normes de desenvolupament per al Reglament (CE) núm. 1083/2006 i el Reglament (CE) núm. 1080/2006.
Reglament (CE) núm. 1998/2006 de la Comissió, de 15 de desembre de 2006 relatiu a l'aplicació dels articles 87 i 88 del Tractat als ajuts de minimis.
Ordre TRE/395/2008, d'1 d'agost, per la qual s'estableix el règim de justificació econòmica de les subvencions previstes en els programes de polítiques actives d'ocupació que gestiona el Servei d'Ocupació de Catalunya.
Ordre TRE/260/2009, de 15 de maig, per la qual es modifica l'Ordre TRE/395/2008, d'1 d'agost.
Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació de 2007-2013.
Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya i les modificacions que estableixen els articles 35, 36 i 37 de Llei 26/2009, de 23 de desembre, de mesures fiscals, financeres i administratives.
Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, en tot el que tingui consideració de bàsic.
Llei 30/1992, de 26 de novembre, del règim jurídic de les administracions públiques i del procediment administratiu comú, modificada per la Llei 4/1999, de 14 de gener.
Col·laboració amb la Direcció General d'Igualtat d'Oportunitats en el Treball i amb la Direcció General d'Economia Cooperativa i Creació d'Empreses.
En els eixos 3 i 4, previstos en l'article 4 d'aquesta Ordre, la Direcció General d'Igualtat d'Oportunitats en el Treball i la Direcció General d'Economia Cooperativa i Creació d'Empreses, respectivament, col·laboraran en les tasques de promoció, valoració, seguiment i justificació tècnica i econòmica d'acord amb el que estableix aquesta Ordre.
Queden derogades les següents disposicions:
Ordre TRE/337/2008, de 10 de juliol, per la qual s'estableixen les bases que han de regir la concessió de subvencions per a programes innovadors finançades pel Fons Social Europeu i s'obre la convocatòria per al 2008.
Ordre TRE/350/2009, de 5 de juny, de modificació de l'Ordre TRE/337/2008, de 10 de juliol.
Ordre TRE/441/2008, de 2 d'octubre, per la qual es modifica l'article 15 de l'Ordre TRE/337/2008, de 10 de juliol.
L'Ordre TRE/337/2008, de 10 de juliol, per la qual s'estableixen les bases que han de regir la concessió de subvencions per a programes innovadors finançades pel Fons Social Europeu i s'obre la convocatòria per al 2008 i les seves modificacions seran d'aplicació a les subvencions atorgades en els exercicis 2008 i 2009 a l'empara d'aquesta disposició normativa.
Aquesta Ordre entrarà en vigor l'endemà de la seva publicació al DOGC